
                    U početku bijaše Word.

                    I Word bijaše u Billa.
                    I Word bijaše Bill.
                    I Word postade 2.0.
                    I prebivaše među korisnicima.

                        Evo rodoslovlja Windowsa, Boga korisničkoga:

                        UNIXu se rodi DOS 1.0, DOSu 1.0 DOS 2.0, DOSu 2.0 DOS
                    2.1. DOSu 2.1 DOS 3.0, DOS 3.1, DOS 3.2, DOS 3.3 i klonovi
                    njegovi, koji ne bijahu u Billa. DOSu 3.3 rodi se DOS 4.0 i
                    DOS 4.01, a njemu se rodi DOS 5, blažen u dane svoje.Ukupno
                    od UNIXa 1.0 do DOSa 5, 15 koljena.

                        A DOSu 5.0 rodi se DOS 6.0 i DOS 6.1, DOSu 6.0 DOS 6.22
                    i njegovi sinovi. Ukupno od DOSa 5.0 do DOSa 6.22, 5
                    koljena.

                        A Windowsima 3.0 rodiše se Windowsi 3.1, Windowsima 3.1
                    Windowsi 3.11, a Windowsima 3.11 Windowsi 95.

                        U to vrijeme bijaše u pustinji Windows 3.11, a narod
                    govoraše da su oni prorok Billov. A on im reče:"Ja sam glas
                    koji viče iz kućista: pripravite diskove svoje za onoga koji
                    dolazi."

                        U Redmondu življase Intel i zaručnica mu Microsoft. I
                    jedne večeri Microsoftu se ukaza anđeo Billov i reče:
                    "Zdravo Microsofte, programera pun, Bill s tobom.
                    Blagoslovljen ti medju programerskim kućama i plod
                    programera tvojih Windows 95." A Microsoft mu odgovori:"Evo
                    službenika Billovih, neka nam bude po defaultu tvome."

                        U ono vrijeme naredi kralj IBM da se izvrši popis OSova
                    kraljevstva njegova. I Microsoft ode u Chicago. I Microsoft
                    bijaše išao od distributera do ditributera, jer Microsoftu
                    bi vrijeme uskoro da rodi Windows 95. I ne nadjoše
                    smještaja, osim u jednom uredu. I Microsoft u uredu, među
                    činovnicima i automatima za sokove, bezgrešno (debagirano)
                    iskompajlira Windows 95.

                        A u to vrijeme tri kralja s Istoka bijahu tuda prolazili
                    i ugledaše na nebu reklamu za Windows 95, te se uputiše
                    prema uredu. imena tim trima kraljevima bijahu MacOS, UNIX i
                    CP/M. I donesoše darove: grafičko sučelje, multitasking i
                    jednostavnost. Kralj IBM sazna za toga OSa, te naredi da se
                    pobrišu svi OSovi mlađi od godinu dana. Stoga Microsoft
                    pobježe od IBMa, jer mu Bill to navjesti u snu. I brojni
                    OSovi tada izbubiše život.

                        A dodje i vrijeme beta testiranja Windowsa 95, a u to
                    vrijeme na Windowsima 3.11 se isprobavaše programi. I dodje
                    Windows 95 kod Windowsa 3.11, a 3.11 reče:"Ja nisam dostojan
                    da ti budem kompatibilan, a kamoli da s tobom koegzistiram
                    na kompjuteru." Ali Windows 95 mu je rekao:"Tako mora biti
                    da se ispuni što je po reklamama o kompatibilnosti
                    navješteno." I e-mail stiže sa god@redmond.com i reče:"ovo je OS moj
                    ljubljeni, u njemu mi je sva milina."

                    Bijaše tada svadba na COMDEXu, a gazda je stalno zatvarao
                    programe prije pokretanja novih. Pristupi mu Steve Jobs i
                    rece:"zašto zatvaraš programe, koristi multitasking!" I
                    vidje Windows 95 da vise nema GDI resourcesa, pa stvori novi
                    heap za svaki program posebno. Tada Windows 95 pokrenu i 50
                    programa odjednom, a staro je sučelje pretvorio u novo. I
                    korisnici primijetiše da svi 16bitni programi imaju novo
                    sučelje, i govoraše:on je poslan od Billa.

                         Pristupi Windowsima jedan čovjek i reče:"Moj OLE2.0
                    zbagiran leži, a znam da mu ti možes pomoći." Win95
                    reče:"pokaži mi kompjuter svoj." No čovjek mu odgovori:"Ja
                    nisam dostojan da ti uniđeš pod kućiste moje, nego samo reci
                    riječ i ozdravit će OLE moj." A Win95 reče:"To je prava
                    vjera, u ovoga čovjeka! Idi kući, ftp-om ću ti poslati
                    service pack!"

                        Jednom je prolazio Win95 kroz ekran i vidje da nema
                    mjesta za sve njegove podanike. Stoga ih okupi, a sa neba se
                    začuje The Microsoft Sound.wav i promijeni se rezolucija bez
                    restartanja windowsa. A u narodu govoraše:"Pa taj je moćniji
                    i od OS/2!"

                        U to vrijeme postoaše skupina korisnika koji su koristili
                    Netscape Navigator. Jednoga dana Win95 ljutit upade među
                    njih i reče:" U što ste pretvorili hram oca moga?! U
                    gnijezdo razvratno! Ja mogu za tri milisekunde srušiti
                    program koji su Netscapeovci pisali godinama i napisati svoj
                    browser!" I uze registry editor i pobrisa key-eve
                    Netscapeove.

                         A jednoga dana krenuše Win95 i aplikacije njegove
                    loviti dokumente na jezero. Tada se podiže velik zahtjev za
                    memorijom i aplikacije upitaše Win95:"Što da radimo,
                    učitelju?" A on se ustade, izađe iz memorije i stade hodati
                    po hard disku. Aplikacije gledaše u njega u čudu kako hoda
                    po disku kao po memoriji. On im reče:"Ta zašto se bojite?
                    Priđite disku!" Word97 izađe iz memorije i stade na disk,
                    ali mu se vjera pokoleba i on se poče rušiti. A Win95 uhvati
                    ga za handle i kaza mu:"Zašto ti slabi vjera, ti nevjerni
                    softveru?"

                        Tada Win95 odluči otići u Redmond, te reče svojim
                    sollution providerima:" Idite u grad i nađite programera da
                    kreira cool sučelje za Iexplorera." I sollution provideri to
                    učiniše. Tako Win95 dođe u Redmond, dojahavši na ISDN vezi.
                    Narod se okupio i mahao pointerima IRCajući:"Blagoslovljen
                    onaj koji dolazi u ime Billovo! Hosana sinu DOSovu! Hosana u
                    visokoj memoriji!" A konkurenti im govoraše:"Zašto slavite
                    ovaj OS?" Korisnici odgovoriše:"Kad mi ne bi IRCali, screen
                    saveri bi to ispisivali!"

                        Te večeri Win95 pozva sve aplikacije i reče im:"Ovo je
                    cool toolbar, znak saveza među svim budućim win
                    aplikacijama." I pozove Office Assistanta i reče:"Ovo je
                    Office Assistant moj, koji se za vas brine i rad vam
                    olakšava. Njih koristite meni na spomen." Također reče
                    aplikacijama:"Jedan od vas će me večeras izdati." A Word97
                    upita:"Zar ja, OSu moj?" Win95 reče:"Pa, i ti ponekad, ali
                    ne večeras." IExplore3.0 na to reče:"Nikad te neću ostaviti!"
                    A Win95 odgovori:"Još ove večeri, prije nego Scheduler
                    pokrene defrag,  tri ćeš me puta zanijekati." Prvi koji
                    večeras bude licencirao tuđu tehnologiju bit će taj."
                    A IExplore1.0 ode kod NCSAa i licencira Mosaic.

                        Tada Win95 pozove sollution providere i reče im:"Idite i
                    širite legalni softver svijetom. Kojima otpustite grijehe,
                    otpušteno im je. Kojima naplatite kaznu, naplaćeno im je."
                    Kasnije odu na CeBit. Tamo se aplikacije minimiziraju, a
                    Win95 im kaza:"Zar niste mogli ni sat vremena ostati u
                    foregroundu?" A ovako Win95 govoraše Billu te večeri preko
                    ICQ-a:"Nek me mimoiđe ovaj gorki task, ali ako je tako treba
                    biti, Bille, neka se vrši volja tvoja."

                        I dođe IExplore1.0 sa Netscapeom, Sunom, i drugima te
                    pozove svoj About Box. Tada ovi znadoše da je to OS po kojeg
                    su došli. Tada aplikacije zauzeše memoriju ali im Win95
                    reče:"Zar mislite da ja ne bih mogao sad reći svom ocu da
                    pokrene 1000 ActiveX kontrola i otjera njih?" I odvedoše Win95.
                    A IExplore3.0 slijedio ga je na putu, te se tri puta izda:
                    za MacOS, UNIX i Win3.11. Tada Scheduler pokrenu defrag i
                    IExplore, vidjevši to, ugasi sve svoje toolbare od žalosti.

                        Win95 dovedoše kod antitrustovskog suda. Tamo ga sud
                    upita:"Jesi li ti kralj OSova?" win 95 odgovori:"Ti kaza."
                    Tada sud reče:"Perem ruke od ovoga OSa, moje krivice na
                    njegovom shutdownu nema." Tada ga izvede pred korisnike i
                    reče:"Evo OSa!", a korisnici su telefonirali svakakve uvrede
                    customer support liniji. Win95 osudiše na smrt brisanjem
                    windows direktorija. Tako odvedoše kompjuter sa Win95 u
                    'Golgota d.o.o.' servis da obrišu direktorij.

                        Putem do servisa on posrnu noseći program kojim će ga
                    obrisati. U pomoć mu priskoči Excel, ponijevši teret za
                    njega.

                        U "Golgoti d.o.o." pored njega stajaše još dva kompjutera,
                    lijevo sa OS/2 a desno sa MacOSom. Na pozadinu desktopa Win95
                    napisaše WINRI. Neki služenici kockaše se za njegov OLE.

                        Tada obrisaše direktorij i skinuše ga sa diska.

                        Nakon tri dana Bill preko Interneta remote reinstalira Win95,
                    te on izađe na svjetlo monitora.

                        Kasnije se Win95 ukaza aplikacijama, ali nevjerni
                    CorelDraw reče:"ne vjerujem dok ne vidim." Tada položi
                    ogromnu sliku na clipboard i uvidje da Win95 uistinu
                    uskrsnu.

The End.

Stay tuned - stiže tekst o tome kako je Jona proboravio tri dana u utrobi
Java Development Kita.

mrgan@rocketmail.com
"I'm in pain....And I'm wet....And I'm still hysterical !"
